สวัสดีค้าบบบ ผมแวะมาหาบุฟเฟต์กินแถวอุดมสุข ขับไปเรื่อยๆร้านก็ปิดหมด เลยได้มีโอกาสเจอร้านนี้เข้าให้ ไม่ลังเลที่จะแวะเพราะหาร้านชาบูใหม่ๆอยู่เบย ~~

ร้านนี้ตั้งอยู่ริมถนนเฉลิมพระเกียรติ ร.9 ฝั่งขาเข้าอุดมสุขครับ อยู่ติดกับธนาคารไทยพาณิชย์และออฟฟิศของ Sukishi เลย (แนวมาก 5555) ป้ายร้านหาไม่ยากครับ มองเห็นชัดเจน ขับระวังหน่อยก็จะเจอจ้า เลี้ยวเข้ามาก็เจอที่จอดรถใต้อาคารประมาณ 7 คัน แถมมีลิฟต์ให้ขึ้นด้วยนะเออ 5555 ... พอเข้ามาในร้านบรรยากาศ การตกแต่ง การต้อนรับดีครับ พนักงานเอาใจใส่ดี อรรธยาศัยก็งาม ประทับใจจ้า

อาหารของที่นี่เป็นบุฟเฟต์ราคาเดียว 299.- (ไม่รวม vat) ครับ มีทั้งหมูและเนื้อ น้ำซุปมีสองแบบคือแบบน้ำใสและน้ำดำ โดยส่วนตัวผมไม่ทานเนื้อวัวเลยไม่สามารถบอกอะไรเพื่อนๆได้นะ แต่ที่เหลือผมบอกได้ว่าสด สะอาด อร่อยแทบทั้งหมด น้ำจิ้มสุกี้รสชาดเด่นมาก เด็ดสุด หมูก็นุ่ม ... โดยรวมอาหารถือว่าดีและคุ้มค่ามากครับ

สรุป :: ใครอยากเปลี่ยนบรรยากาศการกินชาบู แนะนำร้านนี้ครับ แหะๆ